Draft:Bent Wachmann

Bent Wachmann (født 7. april 1959 i Aarhus) er tidligere dansk fodboldspiller for AGF, som vandt det danske mesterskab i 1986 og pokalturneringen i 1987 og 1988.

Fodbold
Bent Wachmann startede sin træning i AGF som 7-årig, hvor han i 13 år spillede sig igennem alle ungdomsrækkerne. Wachmann dækkede flere forkskellige positioner, men debuterede for AGF på sin 20 års fødselsdag, som højre back. Han havde årets forinden lavet en del mål som angriber på AGF's 2. hold, der rykkede op i 1978. Efter Poul Erik Bechs ankomst som træner i 1980 startede Wachmann på midtbanen, men blev fra 1982 rykket ud som permanent højre back.

Bent Wachmanns karriere kulminerede med mesterskabet i 1986 og de to pokaltitler i 1987 og 1988. Det blev desuden til to sølv- og tre bronzemedaljer – og altså medaljer syv år i træk og ni år i TOP-4. Som forsvarsspiller gik han ofte lidt under dommerens radar, hvilket fik holdkammeraterne til at døbe ham ’Angelface’ på grund af den uskyldige mine, han formåede at stille op. Han modtog aldrig et rødt kort i sin karriere.

Allerede som aktiv engagerede Wachmann sig i Spillerforeningen, både lokalt i AGF og landsplan, hvor han bestred forskellige poster, bl. a. som formand for bestyrelserne. Han sad også i AGF's bestyrelse som spillerrepræsentant.

Ledelse
I 1990-1994 blev Bent Wachmann ansat som Salgs- & Marketingschef i AGF A/S, hvor han senere blev direktør frem til og med 1998. Herefter overtog Wachmann direktørstolen på Aarhus Idrætspark (Atletion) frem til 2005.

Wachmann fortsatte herefter sin karriere i fonden Proventura, der bl.a. skabte Team Aarhus Badminton A/S ism. Morten Frost.

Selvstændig
I 2007-2015 var Bent Wachmann selvstændig og prøvede kræfter på konsulentbasis og blev bl. a. netværksfacilitator ved Aarhus Elite A/S i 2009.

Netværkschef
Siden 2016 har Bent Wachmann atter været en del af AGF A/S' salgsorganisation og fungeret som netværkschef for AGF A/S, hvor han matcher og guider virksomheder i AGF's sponsorkreds.

Familie
Bent Wachmann er gift med Marianne og har to døtre.

Eksterne henvisninger

 * Spillerprofil: Bent Wachmann - AGF Legenderne
 * Podcast serie: "Holdet der Vandt" - TV2 Østjylland (10. nov. 2022)
 * Artikel: "Fortidens store AGF-helt: Vi er ubehagelige" - Ekstra Bladet (29. jul. 2020)
 * Artikel: "Interview med en legende: Bent Wachmann del 1" - More Than A Club (5. dec. 2018)
 * Artikel: "Interview med en legende: Bent Wachmann del 2" - More Than A Club (7. dec. 2018)
 * Artikel: "Bent og bolden" - Jyllands-Posten (21. okt. 2011)
 * Artikel: "Festen, den står Bent for" - Jyllands-Posten (6. jun. 2011)
 * Artikel: "Der skal være tid til at være far" - Århus Stiftstidende (12. mar. 2009)
 * Artikel: "Lidt bold skal der altid være plads til" - Århus Stiftstidende (7. april 2009)

Category:Sport Category:Dansk fodbold Category:Fodboldspillere fra AGF Category:Født i 1959 Category:Levende personer Category:Fodboldspillere fra Danmark Category:Personer fra Aarhus Category:AGF Fodbold